AFRIKAANSE OPSOMMING: Na beraming is daar omtrent 10 000 straatkinders in Suid Afrika. Daar word gespekuleer dat die getal hoër kan wees as gevolg van die probleme met die tel van straatkinders. Nie alle straatkinders leef permanent op die strate nie. Baie spandeer hul dae op straat slegs vir ekonomiese gewin waar hulle 'n inkomste verdien, en slaap snags by hul huise óf by vriende óf familie. Ander leef op die straat as 'n alternatief om skool toe te gaan. Hulle doen dit ook om hulouers of voogde te vermy wat min aandag aan hulle skenk of wie die kinders forseer om geld op die straat te verdien. Dit is veral kinders wat nie permanent op die straat lewe nie, en deel is van huisskole, wat die fokus is van hierdie studie. 'n Kwalitatiewe benadering is gebruik om die ervarings van hierdie kinders in 'n gemeenskap in die noordelike voorstede te bewerkstellig. Die studie het die volgende getoon: • Gemeenskapsgebaseerde huisskole voorsien kinders met die basiese benodighede soos kos, klere en baie belangrik, die vertroue van 'n verhouding met' n volwassene. • Die kinders se lewens word herstel in 'n omgewing wat nie bedreigend is nie en wat hulle help om hul waardigheid te herwin en om 'n gesonde selfkonsep en hoër selfbeeld te vestig. • Wanneer hierdie basiese benodighede vervul is, het dit duidelik geword dat hierdie kinders kon terugkeer na die hoofstroom-skool ervaring en op hierdie manier kon hulle die wêreld met hernuwe ywer aanpak.